Na temelju članka 7. stavak (1) točka b), članka 33. i članka 70. Zakona o Centralnoj banci Bosne i Hercegovine (''Službeni glasnik BiH'', br. 1/97, 29/02, 13/03, 9/05, 76/06 i 32/07), Upravno vijeće Centralne banke Bosne i Hercegovine na petoj sjednici od 29.03.2021. godine, donosi

**ODLUKU**

**o izmjenama i dopunama Odluke o kupovini i prodaji konvertibilnih maraka komercijalnim bankama**

**Članak 1.**

U Odluci o kupovini i prodaji konvertibilnih maraka komercijalnim bankama (''Službeni glasnik BiH'', broj: 64/18) u članku 2. iza stavka (3) dodaje se stavak (4) koji glasi:

''(4) Radni dan u smislu ove odluke je dan na koji rade Centralna banka i TARGET sustav. Neradni dani za Cenralnu banku su subota, nedjelja, 1. i 2. siječnja i 1. i 2. svibnja i drugi dani koje, u skladu sa propisima, iz opravdanih razloga odredi guverner Centralne banke. Neradni dani za TARGET su definirani propisima Eurosustava.''.

**Članak 2.**

U članku 4. stavak (5) iza riječi: ''odnosno s datumom valute'' dodaju se riječi: ''isti radni dan (T+0) ili''.

Stavak (6) mijenja se i glasi: ''(6) Centralna banka u ovisnosti o trenutnoj raspoloživosti deviznih rezervi, planu investiranja i ranije preuzetim obavezama može odobriti zahtjev iz stavka (5) ovog članka.''.

Stavak (7) mijenja se i glasi: ''(7) Banka je dužna zahtjev iz stavka (5) ovog članka dostaviti Centralnoj banci najkasnije do 11.00 sati za zahtjev sa valutom isti radni dan (T+0) odnosno do 13.00 sati za zahtjev sa valutom jedan radni dan (T+1).''.

Iza stavka (7) dodaje se stavak (8) koji glasi: ''(8) Ukoliko zahtjev sa valutom (T+0) bude dostavljen poslije 11.00 sati odnosno zahtjev sa valutom (T+1) poslije 13.00 sati, bit će odbijen.''.

Dosadašnje stavke (8), (9), (10) i (11) postaju stavke (9), (10), (11) i (12).

**Članak 3.**

U članku 5. stavak (6) mijenja se i glasi:

''(6) Centralna banka realizira zaključnicu o prodaji KM na datum s kojim je potvrđena uplata banke na devizni račun, odnosno na dan preuzimanja efektivnog stranog novca. Ukoliko uplata iz nepredviđenih razloga ne bude realizirana do 16.30 sati, realizacija zaključnice će biti naredni radni dan ukoliko sredstva budu evidentirana na izvodu računa Centralne banke kod inobanke ili odobrena na DB-CI ili DB-DI najkasnije do 13.00 sati narednog radnog dana, o čemu će banka biti blagovremeno obaviještena.''.

Iza stavka (6) dodaje se stavak (7) koji glasi: ''(7) Ukoliko uplata ne bude realizirana u skladu sa stavkom (6) ovog članka smatrat će se da je banka odustala od ugovorene zaključnice prodaje KM, o čemu će banka biti obavještena pisanim putem. Ukoliko je potrebno da Centralna banka izvrši povrat deviznih sredstava banci isti će, u skladu s instrukcijom banke, u razumnom roku biti izvršen na račun banke.''.

Dosadašnji stavak (7) postaje stavak (8).

**Članak 4.**

Članak 6. mijenja se i glasi:

''Članak 6.

(Naknada)

Centralna banka vrši obračun i naplatu naknade u skladu s propisom o tarifi naknada Centralne banke.''.

**Članak 5.**

Ova odluka stupa na snagu osmog dana od dana objavljivanja u ''Službenom glasniku BiH'', a primjenjuje se od 01.05.2021. godine.

**Članak 6.**

Ova odluka se objavljuje i u ''Službenim novinama Federacije BiH'', ''Službenom glasniku Republike Srpske'' i ''Službenom glasniku Brčko distrikta Bosne i Hercegovine''.

 Predsjedatelj

Broj: UV-122-01-1892-9/21 Upravnog vijeća Centralne banke

Sarajevo, 29.03.2021. godinu Bosne i Hercegovine

 GUVERNER

 dr. Senad Softić